**ការសម្ភាសរបស់អ៊ុំស្រី មឿន សុខម**

ក៖ អ្នកសម្ភាសឈ្មោះ ជាង ស៊ីអ៊ាវ ខ៖ អ្នកទទួលការសម្ភាសឈ្មោះ មឿន សុខម។

 **ព៌តមានរបស់អ៊ុំស្រី មឿន សុខម**

*អ៊ុំស្រី មឿន សុខម មានអាយុ៥៦ឆ្នាំនៅក្នុងឆ្នាំ២០២០។ គាត់មានទីលំនៅបច្ចុប្បន្ននៅភូមិអូរយ៉េស ឃុំស្រែសង្គម ស្រុកកោះញ៉ែក ខេត្តមណ្ឌលគិរី។ គាត់ជាកូនទោល។ គាត់មានទីកំណើតនៅខេត្តមណ្ឌលគិរី។ ការរៀបការលើកទី១នៅឆ្នាំ ១៩៨២ ការលើកទី២នៅឆ្នាំ ១៩៨៧។ អ៊ុំស្រីមានកូន៣នាក់ ស្រី១នាក់ ប្រុស២នាក់។*

ក៖ បាទ! ចឹងជាដំបូងខ្ញុំអរគុណច្រើនអ៊ុំដែរបានអោយខ្ញុំពិភាក្សាជាមួយអ៊ុំទាក់ទងពីប្រវត្តិរបស់អ៊ុំហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់និងបានដឹងជាពិសេសសម្ភាសពីប្រវត្តិរបស់អ៊ុំទុកអោយកូនៗឬមួយក៏ចៅៗបានស្គាល់បានដឹងពីប្រវត្តិរបស់អ៊ុំដែរអ៊ុំរៀបរាប់ចឹងហាសណាស់អ៊ុំ?

ខ៖ ចាស!

ក៖ បាទ! ចឹងអើអ៊ុំយល់ព្រមដើម្បីអោយខ្ញុំដាក់ការសម្ភាសមួយនិងទៅក្នុងវេបសាយរបស់សាលាដើម្បីទុកអោយចៅៗកូនៗបានស្គាល់បានដឹងទេអ៊ុំអត់អីទេណេះអ៊ុំណេះ?

ខ៖ អត់អីទេ។

ក៖ បាទអ៊ុំចឹងសំរាប់ខ្ញុំជាអ្នកសម្ភាសអ៊ុំខ្ញុំមានឈ្មោះថា ជាង ស៊ីអ៊ាវហើយថ្ងៃខែដែរខ្ញុំសម្ភាសអ៊ុំគឺនៅថ្ងៃទី៣ ខែ១២ ឆ្នាំ២០២០ហើយការសម្ភាសទាំងអស់និងគឺធ្វើឡើងនៅភូមិអូរយ៉េស ឃុំស្រែសង្គម ស្រុកកោះញ៉ែក ខេត្តមណ្ឌលគិរីចឹងសំរាប់អ៊ុំឈ្មោះពេញរបស់អ៊ុំទាំងត្រកូលម៉ងហាសឈ្មោះអីគេអ៊ុំមិញ?

ខ៖ មឿន សុខម។

ក៖ មឿន សុខមណេះអ៊ុំណេះ?

ខ៖ ចាស!

ក៖ ចុះមានឈ្មោះហៅក្រៅអត់អ៊ុំ?

ខ៖ អត់មានឈ្មោះតែត្រកូលមួយហ្នឹង!

ក៖ អូ៎ចុះពីក្មេងមានឪពុកម្ដាយឬមួយក៏មិត្តភក្តិបងប្អូនអីហៅឈ្មោះអីផ្សេងអត់អ៊ុំ?

ខ៖ អត់។

ក៖ អត់ទេណេះអ៊ុំណេះ?

ខ៖ ចាស!

ក៖ ចុះអ៊ុំសព្វថ្ងៃអ៊ុំអាយុប៉ុន្មានអ៊ុំ?

ខ៖ អាយុហាប៉ុន្មានទេនេះគ្រូហោស!

ក៖ អ៊ុំកើតនៅឆ្នាំមួយពាន់ប្រាំបួនរយប៉ុន្មានអ៊ុំចាំអត់?

ខ៖ ឆ្នាំ១៩៦០ជាងហេ៎!

ក៖ ឆ្នាំ១៩៦០ជាងហោស?

ខ៖ ប៉ុន្មានទេអត្តសញ្ញាណប័នហោសបានដឹង។

ក៖ ចឹងហោស?

ខ៖ ចាស!

ក៖ ហ្នឹងហើយចាំមើលខ្ញុំមើលមើលរួចទៅចុះអ៊ុំចឹងអ៊ុំអត់ទាន់ច្បាស់ជាហាប៉ុន្មានទេ?

ខ៖ ១៩៥៥ ១៩៥៦។

ក៖ ១៩៥៦ហោស?

ខ៖ ឆ្នាំថោះ។

ក៖ ខ្ញុំអត់ចេះរាប់ផងអាហ្នឹង?

ខ៖ ឆ្នាំថោះ។

ក៖ តែបើឆ្នាំច័ន្ទគតិជូត ឆ្លូវ ខាល ថោះអ៊ុំឆ្នាំថោះណេះអ៊ុំណេះ?

ខ៖ ចាស! ឆ្នាំថោះ។

ក៖ អូ៎បាទអ៊ុំចុះអើអ៊ុំមានស្រុកកំណើតដែរអ៊ុំកើតម៉ងអ៊ុំកើតនៅណាអ៊ុំភូមិអី ឃុំអី?

ខ៖ កើតនៅខេត្តមណ្ឌលគិរី។

ក៖ អូ៎កើតនៅមណ្ឌលគិរីយើងទេហោស?

ខ៖ ចាស! ឪគាត់ធ្វើទាហ៊ាននៅខេត្តមណ្ឌលគិរីហ្នឹងធ្វើទាហ៊ានលុនណុលហ្នឹង!

ក៖ បាទ!

ខ៖ នាំប្រពន្ធកូនគាត់និងមកនៅមណ្ឌលគិរីនិងបានកើតមានខ្ញុំនៅខេត្តមណ្ឌលគិរីតែម៉ងទៅ។

ក៖ បាទ! ចឹងអ៊ុំកើតនៅមណ្ឌលគិរីណេះអ៊ុំណេះ?

ខ៖ ចាស!

ក៖ អូ៎រួចចុះអ៊ុំមានបងប្អូនបង្កើតចំនួនប៉ុន្មាននាក់អ៊ុំ?

ខ៖ អត់មានមានតែម្នាក់ឯងហ្នឹង!

ក៖ អូ៎អ៊ុំកូនទោលម្នាក់ឯងម៉ង?

ខ៖ ចាស! កូនទោល។

ក៖ អូ៎រួចចុះចឹងអើឪពុករបស់អ៊ុំឈ្មោះអីគេទៅអ៊ុំ?

ខ៖ ឈ្មោះត្រកូលគាត់មិនដឹងឈ្មោះអីដឹងតែឈ្មោះគាត់និងមឿន។

ក៖ ឈ្មោះមឿន?

ខ៖ ចាស!

ក៖ ហើយគាត់អ្នកកើតនៅស្រុកព្រៃវែង?

ខ៖ កើតនៅព្រៃវែងហើយគាត់មកធ្វើទាហ៊ាននៅមណ្ឌលគិរី។

ក៖ អូ៎បាទអ៊ុំបាទរួចចុះម្ដាយរបស់អ៊ុំអត់ស្គាល់ឈ្មោះគាត់ទេ?

ខ៖ អត់ស្គាល់ឈ្មោះសោះ។

ក៖​ អូ៎រួចចុះអើពួកគាត់កើតនៅព្រៃវែងទាំងអស់គា្ន?

ខ៖ ហ្នឹងកើតនៅព្រៃវែងពុកហ្នឹង!

ក៖ អូ៎បាទអ៊ុំបាទរួចចុះអើអ៊ុំគិតថាដូចជាឪពុកហាស?

ខ៖ ចាស!

ក៖ គាត់ស្លាប់ឬមួយក៏រស់អ៊ុំឥឡូវ?

ខ៖ ស្លាប់ហើយអាពតវ៉ៃចោល។

ក៖ ចឹងហេស?

ខ៖ ចាស!

ក៖ រួចចុះកាលគាត់នៅរស់ហាសគាត់ធ្វើអីគេសំរាប់ចិញ្ចឹមជីវិត ចិញ្ចឹមកូនចៅ ចិញ្ចឹមគ្រួសារ ចិញ្ចឹមអ៊ុំអ៊ុំ?

ខ៖ កាលគាត់នៅរស់និងដំបូងនិងគាត់ធ្វើទាហ៊ានធ្វើទាហ៊ានលុនណុលនិងដល់ពីផុតធ្វើទាហ៊ានលុនណុលនិងឆ្នាំ១៩៧៥និងអាពតគេចាប់ចូលបដិវត្តន៍ពេលណុង។

ក៖ អូ៎!

ខ៖ ចូលបដិវត្តន៍ធ្វើស្រែធ្វើចំការយើងហ្នឹង!

ក៖ បាទ!

ខ៖ ដល់១៩៧៥ ១៩៧៦ ១៩៧៧និងគេចាប់គាត់។

ក៖ អូ៎បាទអ៊ុំ!

ខ៖ ចាប់គាត់យកទៅវ៉ៃចោល។

ក៖ រួចចុះអ៊ុំគិតថាម្ដាយរបស់អ៊ុំវិញគាត់ធ្វើអីគេអ៊ុំ?

ខ៖ ម្ដាយគាត់រាស្រ្តសាមញ្ញនិងអត់មានធ្វើការងារអីទេ។

ក៖ អត់មានធ្វើការ..?

ខ៖ គាត់..។

ក៖ ប៉ុន្តែគាត់រកស៊ីអីចិញ្ចឹមយើងអ៊ុំ?

ខ៖ អើពឹងប្រាក់ខែឪ។

ក៖ អូ៎ពឹងប្រាក់ខែតែតាមួយទេណេះ?

ខ៖ ហ្នឹងហើយពឹងប្រាក់ខែឪនិងគាត់ធ្វើទាហ៊ានហ្នឹង!

ក៖ ចឹងមានន័យថាតាគាត់ធ្វើតែទាហ៊ានមួយទេគាត់អត់មានរកស៊ីធ្វើស្រែឡើងត្នោតអីផ្សេងទៀតទេ?

ខ៖ អត់ទេធ្វើទាហ៊ានផុតពីទាហ៊ាននិងទៅចូលជំនាន់អាពតនិងគេចូល១៩៧៥និងគេយកគាត់មកចូលបដិវត្តន៍អាពតណុង។

ក៖ បាទអ៊ុំ!

ខ៖ ចាស!

ក៖ ប៉ុន្តែបន្ទាប់ដាច់ប៉ុលពតទៅគាត់រកស៊ីអីទៅអ៊ុំ?

ខ៖ អត់ទេអត់ដាច់ប៉ុលពតទេប៉ុលពតឆ្នាំ១៩៧៧និងប៉ុលពតយកវ៉ៃចោល។

ក៖ អូ៎គាត់ស្លាប់ជំនាន់ប៉ុលពតហើយហោស?

ខ៖ ចាស!

ក៖ រួចចុះយាយយាយស្លាប់ពេលណា?

ខ៖ យាយៗ..។

ក៖ ម្ដាយ?

ខ៖ ម្ដាយគាត់និងអី?

ក៖ បាទ!

ខ៖ អូ៎ម្ដាយគាត់ស្លាប់យូរហើយអត់ទាន់ទេគ្រូអើយ!

ក៖ ប៉ុន្តែម្ដាយរបស់អ៊ុំ?

ខ៖ ម្ដាយរបស់អ៊ុំហ្នឹងថា...។

ក៖ ស្លាប់មុនប៉ុលពតទៀត?

ខ៖ ស្លាប់មុនប៉ុលពត។

ក៖ ចឹងស្លាប់មុនតាណេះអ៊ុំណេះ?

ខ៖ ស្លាប់មុនស្លាប់មុនតា។

ក៖ គាត់..?

ខ៖ អ៊ុំបានអាយុ១០ឆ្នាំហើយគាត់ស្លាប់។

ក៖ គាត់ស្លាប់ដោយសារអីអ៊ុំ?

ខ៖ ឈឺ។

ក៖ គាត់ឈឺណេះអ៊ុំណេះ?
ខ៖ ចាស!

ក៖ អូ៎រួចចុះអើចឹងគាត់ស្លាប់គាត់ធ្វើតែទាហ៊ានសុទ្ធទេណេះអ៊ុំណេះ?

ខ៖ ហ្នឹងហើយ!

ក៖ ប៉ុន្តែអើសំរាប់ឪពុកអ៊ុំនិងគាត់កាចឬមួយក៏ស្លូតអ៊ុំ?

ខ៖ អើឪពុកអ៊ុំនិងដូចថាគាត់និងអត់ចេះឈ្លោះប្រកែកជាមួយគេទេកាលជំនាន់អាពតណុង។

ក៖ បាទអ៊ុំ!

ខ៖ អត់ចេះឈ្លោះប្រកែកជាមួយគេទេថាគេចាត់តាំងអីអោយគាត់ធ្វើណាគាត់ធ្វើហ្នឹងហើយធ្វើណាធ្វើហ្នឹងហើយតែជំនាន់អាពតគេស្រាវជ្រាវហាសក្មួយ។

ក៖ បាទអ៊ុំ!

ខ៖ ស្រាវជ្រាវថាអានេះគេធ្វើប្រវត្តិរូបម៉ងប្រវត្តិរូបនេះកើតជាម៉ែម៉េចៗនិងគាត់និងគាត់ធ្វើទាហ៊ានដល់ពេលធ្វើទាហ៊ានអាពតណុងវាមានចង់អីទាហ៊ានចាស់ណុងដល់ពេលនេះទៅស្រាវជ្រាវរកពូជរកអំបូរថាអើថាទាហ៊ានចាស់ហ្នឹង! ឥឡូវនិងអោយគាត់ធ្វើស្រែអើដល់ផុតពីធ្វើស្រែធ្វើចំការហើយគ្រាន់តែខ្វះម៉ោងតិចតួចទេប្រជុំតិចទៀនកសាង។

ក៖ បាទអ៊ុំ!

ខ៖ តិចទៀនកសាងគាត់ណុងដល់ពេលនេះថាគាត់និងរឹងក្បាលៗដល់ពេលតិចទៀនកសាងគាត់និង២ទៅ៣ដងស្រាប់តែគេចាប់គាត់តែម៉ងទៅគេចាប់គាត់ណុងយកទៅវ៉ៃចោលមានយកដាក់គុកអីណា។

ក៖ អូ៎បាទយាយ!

ខ៖ ហ្នឹងហើយ១៩៧៧គេចាប់គាត់ណុងហើយដល់ពេលនេះខ្ញុំនិងក៏គេចាប់ដែរ។

ក៖ អូ៎!

ខ៖ ខ្ញុំនិងក៏គេចាប់នេះយកមកដាក់កន្លែងអើខាងកើតនោះផ្លូវនៅខាងកើតនោះអត់ទាន់នេះទេអត់ទាន់បាត់ទេគ្រូអើយ!

ក៖ អូ៎បាទរួចទៅម៉េចទៅអ៊ុំ?

ខ៖ ដល់ឪពុកខ្ញុំនិងគេយកវ៉ៃចោលហើយបានមួយឆ្នាំបានគេចាប់ខ្ញុំនិងមកចងនៅខាងកើតនៅស្រុកនិងអនៅដីហ្នឹង!

ក៖ អូ៎!

ខ៖ នៅម្ដុំទីហ្នឹងដែរខាងកើតណោះគ្រូហេស!

ក៖ បាទអ៊ុំ!

ខ៖ ដល់ចាប់ណុងបានអើនៅក្នុងគុកនិងបានមួយឆ្នាំគ្រូអើយវេទនាណាស់គ្រូអើយគេវ៉ៃគេសួរចំលើយគេថានាងឯងមកធ្វើអីខ្ញុំថាមានមកស្អីគេថាពុកខ្ញុំក្បត់អត់ជឿទេដល់ឥពុកនោះដឹងក្បត់រឿងស្អីដូចកូនមិនឃើញមានក្បត់ទេចេះតែបំពានគ្រាន់តែខ្វះខាតការងារ១ថ្ងៃឬ២ថ្ងៃកសាងហែង៣ ទៅ៤យប់ណោះ។

ក៖ ចឹងហោសអ៊ុំ?

ខ៖ ហ្នឹងអាជំនាន់អាពតហ្នឹង!

ក៖ អូ៎!

ខ៖ ហើយដល់ពេលគេចាប់អ៊ុំហ្នឹងបាន១ឆ្នាំនិងគេជំលាសអោយទៅនៅណោះនៅរវ៉ាក់ហោស!

ក៖ នៅធ្វើអីគេនិងអ៊ុំ?

ខ៖ នៅការដ្ឋានដែរនៅធ្វើស្រែខាងណុងគេជំលាសចេញពីហ្នឹង!

ក៖ បាទអ៊ុំ!

ខ៖ ជំលាសចេញពីនិងទៅនៅរវ៉ាក់ទៅនៅរវ៉ាក់និងគេអោយកសាងខ្លួននៅណុងទៀត។

ក៖ អូ៎!

ខ៖ អោយកសាងខ្លួននៅរវ៉ាក់និងកសាងស្រួលកសាងបានបានកសាងមិនបានត្រូវងាប់។

ក៖ ចឹងទៀត?

ខ៖ ចាស! កន្លែងណុង។

ក៖ អូ៎បាទអ៊ុំ!

ខ៖ ដល់ពេលនេះទៅនៅបានកន្លះឆ្នាំដែរទទួលរដ្ឋប្រហារយួនណុងទៅ។

ក៖ អូ៎!

ខ៖ រដ្ឋប្រហារយួនលោកហ៊ុនសែនគាត់ចូលមកហ្នឹងបានគាត់ជួយសង្រ្គោះនិងបានបាន..។

ក៖ បានរស់ទៅ?

ខ៖ បានរស់ទាល់ឥឡូវទៅហើយម៉ែឪក៏ស្លាប់អស់បងប្អូនក៏គ្មានថាពិបាកណាស់ខ្ញុំមួយលោកគ្រូអើយ!

ក៖ ឥឡូវសួរអ៊ុំចេះវិញអើនៅពេលដែរអ៊ុំកើតមកអ៊ុំទាន់លុនណុលអត់អ៊ុំ?

ខ៖ ទាន់តែទាន់អត់ច្បាស់។

ក៖ អត់ច្បាស់ណេះអ៊ុំណេះ?

ខ៖ ចាស! ទាន់វាអត់ច្បាស់។

ក៖ ប៉ុន្តែពេលណុងឪពុកម្ដាយមានដែរនិយាយអីអត់?

ខ៖ គាត់អត់មាននិយាយអីផងគាត់គ្រាន់តែប្រាប់ថាឪពុកធ្វើទាហ៊ានកូនអើយកូនឯងនិងកំសត់កំរណាស់ឪឡូវនិងឪពុកនិងនៅធ្វើទាហ៊ាននិងគាត់សេរីគាត់អីនិងគេចាប់ដាក់គុករហូតដែរណាស់។

ក៖ ចឹងហោស?

ខ៖ ចាស! អានិងជំនាន់លុនណុលណុងគាត់ណុង។

ក៖ អូ៎ប៉ុន្តែអ៊ុំអត់ច្បាស់ទេ?

ខ៖ អត់។

ក៖ អ៊ុំទាន់មកច្បាស់ជាងគេជំនាន់ប៉ុលពតណេះអ៊ុំណេះ?

ខ៖ ហ្នឹងហើយអត់ទាន់ច្បាស់ជាងគេជំនាន់ទេគ្រូអើយ!

ក៖ ប៉ុន្តែកាលជំនាន់ប៉ុលពតអ៊ុំអាយុប៉ុន្មានហើយអ៊ុំ?

ខ៖ ជំនាន់ប៉ុលពតអើ១៦ឆ្នាំ។

ក៖ ១៦ឆ្នាំហោស?

ខ៖ ហ្នឹងហើយ!

ក៖ ចឹងអ៊ុំនៅកងនារីហើយណេះអ៊ុំណេះ?

ខ៖ កងនារី។

ក៖ អូ៎!

ខ៖ កងនារីកងស្រួច។

ក៖ អូ៎បាទ!

ខ៖ កងស្រួច។

ក៖ រួចចុះគេជំលាសអ៊ុំទៅណាទៅចឹង?

ខ៖ ថាគេ..។

ក៖ ដំបូងហាសគេជំលាសអ៊ុំទៅណាមុនគេ?

ខ៖ ពីដំបូងជំលាសនៅរយ៉លើ។

ក៖ រយ៉លើ?

ខ៖ ចាស!

ក៖ គេអោយអ៊ុំធ្វើអីគេនៅណុង?

ខ៖ ធ្វើអីមើលកូនគេ។

ក៖ មើលកូនគេ?

ខ៖ ហ្នឹងហើយ!

ក៖ ហាសយើងអត់ទៅលើកដីលើកស្រែអីទេហោស?

ខ៖ ចាំមើលខ្ញុំប្រាប់គ្រូអោយមើលកូនគេដល់ផុតពីមើលកូនគេបាន១ឆ្នាំនិងបានគេអោយយើងធ្វើស្រែធ្វើចំការចូលកងស្រួចស្ដាប់បាន។

ក៖ បាទ!

ខ៖ ហ្នឹងហើយចូលធ្វើកងស្រួចកងស្រួចនិងកងអីដូចគ្រូឯងថាមិញហោស!

ក៖ កងចល័តហ្នឹងហេស?

ខ៖ កងចល័តហ្នឹង!

ក៖ អាហ្នឹងនៅឆ្នាំណាយាយនៅឆ្នាំចិតប៉ុន្មានហើយ?

ខ៖ អាហ្នឹងចិតប៉ុន្មានធ្វើកងស្រួច១៩៧៥រំដោះ១៩៧៦និងហើយ១៩៧៦។

ក៖ ១៩៧៦ចាប់ផ្ដើមចូលហើយណេះ?

ខ៖ ហ្នឹងហើយចាប់ផ្ដើមចូលធ្វើទាហ៊ានអើធ្វើនេះ..។

ក៖ កងចល័ត?

ខ៖ ធ្វើកងចល័តកងស្រួចណុង។

ក៖ ប៉ុន្តែអាហ្នឹងយើងទៅណាទៀតហើយយាយគេអត់អោយយើងនៅរយ៉ទៀតណាហីគេអោយយើងទៅកន្លែងផ្សេងតើហី?

ខ៖ អត់ទេនៅទីហ្នឹងផុតពីទីហ្នឹងបានគេចាប់។

ក៖ គេចាប់យើងហោស?

ខ៖ ហ្នឹងហើយ!

ក៖ យើងខុសអីគេយាយបានគេចាប់យើង?

ខ៖ ថាគេថាឪពុកក្បត់ហ្នឹងថា។

ក៖ ចឹងគេចាប់មួយគ្រួសារម៉ង?

ខ៖ ហ្នឹងហើយចាប់មួយពូជបណ្ដោយមួយពូជម៉ង។

ក៖ ចាប់យកទៅសំលាប់ចោលមែនយាយ?

ខ៖ គេសំលាប់ចោល។

ក៖ ម៉េចបានយើងរួចខ្លួន?

ខ៖ ថារួចនិងរួចដោយសារដោះស្រាយចេះដោះស្រាយម៉្យាងទឹកដោះម្ដាយនៅថ្លៃហាសណាស់គ្រូ។

ក៖ បាទយាយ!

ខ៖ គេថានាងឯងខុសអីហើយខ្ញុំនិងក៏ឆ្លើយថាអត់ដឹងទេគេថាឪពុកខ្ញុំនិងក្បត់។

ក៖ បាទ!

ខ៖ អើដល់នេះគេអត់ជឿមានបងចែម្នាក់ទៀតចូលក្នុងគុកនិងដែរជាប់គុកឃើញគេវ៉ៃខ្ញុំស្លាកស្នាមទីហ្នឹងៗចង់ងាប់អត់រស់ទេខ្ញុំថាងាប់ហើយ!

ក៖ បាទយាយ!

ខ៖ ដល់ពេលនេះទៅយាយអើចែនិងគាត់ថាឥឡូវហែងជឿតាមអញ់ទៅសុខមអើជឿម៉េចចែកិត្តិយសហែងខូចក៏ខូចទៅហើយប្រាប់ហើយហែងនិយាយថាអញ់ចេះអើយមីងអើយឈប់វ៉ៃខ្ញុំទៅខ្ញុំសារភាពហើយ! ខ្ញុំបានខុសមែនជាមួយប្រុសចេះហើយគេអត់រកប្រុសហ្នឹង!

ក៖ បាទ!

ខ៖ ដល់ប្រាប់ថាខុសជាមួយប្រុសនិងរួចនិងបានគេឈប់វ៉ៃទៅហើយគេសួរទៀតវាសួរចំលើយទៀតគេថាខុសជាមួយប្រុសនិងប៉ុន្មានដងហើយខ្ញុំនិងក៏ថាខុស២ទៅ៣ដង៣ដងអត់ជឿទៀតអើចឹងមែន៣ដងទេមីងអើយ! ខ្ញុំច្រឡំមាត់ខ្ញុំខុស២០ដងបានឈប់វ៉ៃទៅ។

ក៖ អើ!

ខ៖ ហ្នឹងហើយ!

ក៖ ចឹងទៀត?

ខ៖ ចេះហើយគេអត់រកប្រុសបើរកប្រុសមិនដឹងប្រុសណាប្រុសណី។

ក៖ មិនដឹងរកនៅណា?

ខ៖ បានចំលើយទីហ្នឹងតិចទេ។

ក៖ បាទយាយ!

ខ៖ អើគេយកមកគេថានាងឯងជនជាតិអីហើយខ្ញុំថាជនជាតិកែវសីម៉ាភូតគេចឹងទៀត។

ក៖ អូ៎!

ខ៖ ដល់នេះគេជនជាតិកែវសីម៉ាគេនិយាយខ្មែរគ្រូ។

ក៖ បាទ!

ខ៖ គេនិយាយខ្មែរគេថាឥឡូវចងវាទៅបើថាមិនចងវាហ្នឹងមីហ្នឹងវាមិនដឹងទេវាដើរតាពីសតាពាសវាមិនដឹងថាខ្លួនវាជាប់គុក។

ក៖ បាទយាយ!

ខ៖ រួចហ្នឹងមកគេនិយាយខ្មែរនិងហើយគេមកបកប្រែខ្ញុំអីណេះទៀតស្ដាប់បានទេថាអត់ផងអត់ចេះស្ដាប់ផងហើយអ៊ុំនិយាយតែជនជាតិសុទ្ធ។

ក៖ អូ៎!

ខ៖ ហ្នឹងហើយនិយាយតែជនជាតិសុទ្ធម៉ងថាស្ដាប់បានទេស្ដាប់អត់បានទេតែការពិតនិងសាសន៍ហ្នឹងហើយ! ហើយដល់ពេលណែគាត់ថាចងវាទៅកុំអោយវាដើរតាពីសតាពាសវាអត់ទាន់ដឹងថាខ្លួនវាជាប់គុកទេមីងហ្នឹងថាចឹង។

ក៖ អូ៎!

ខ៖ ហ្នឹងហើយដល់ពេលនេះបាន២ថ្ងៃ៣ថ្ងៃបានគេចាប់ផ្ដើមសួរចំលើយនិងតែម៉ង។

ក៖ បាទអ៊ុំ!

ខ៖ ចាស! ចាប់ផ្ដើមសួរចំលើយហ្នឹង!

ក៖ រួចយើងប្រាប់តាមហ្នឹងទៅ?

ខ៖ ខ្ញុំប្រាប់តាមនិងទៅគេអត់ស្ដាប់គេថាមែនពុកក្បត់ទេឯងប្រាប់អោយត្រង់មើលៗ។

ក៖ អើ!

ខ៖ អើដល់ពេលអោយត្រង់អស់ម៉េចទៀតបានមានចែនិងគាត់ប្រាប់និងគាត់ថាដោះសារទៅកិត្តិយសនាងឯង!

ក៖ លែងសំខាន់ហើយពេលណុងហោស?

ខ៖ លែងសំខាន់ហើយពេលហ្នឹង!

ក៖ អោយតែបានរួចជីវិតណេះ?

ខ៖ ចាស! អោយតែបានរស់សិនទៅ។

ក៖ អូ៎បាទយាយ!

ខ៖ ហ្នឹងហើយ!

ក៖ រួចដល់ពេលផុតពីយផើងជាប់គុកហើយគេអោយយើងទៅណាទៀតយាយ?

ខ៖ ថានៅធ្វើស្រែធ្វើចំការធ្វើទំនប់ទីហ្នឹងធ្វើថានៅតែនិងបានមួយឆ្នាំ។

ក៖ ប៉ុន្តែកាលយើងជាប់គុកនិងជាប់ប៉ុន្មានឆ្នាំយាយ

ខ៖ ២ឆ្នាំ។

ក៖ ២ឆ្នាំហោស?

ខ៖ ២ឆ្នាំរដ្ឋប្រហារនិងបណ្ដោយ។

ក៖ អូ៎ប៉ុន្តែបន្ទាប់ពីយើងជាប់គុកហើយយើងអើយើងទៅណាយើងទៅធ្វើស្រែលើកទំនប់លើកដីទៅ?

ខ៖ លើកទំនប់លើកដីស្ទូង។

ក៖ ពេលណុងយើងផ្លាស់មកណាហើយយាយ?

ខ៖​ ចាស!

ក៖ ពេលណុងយើងផ្លាស់មកណាហើយយាយយើងមកនៅណាហើយ?

ខ៖ នៅ..។

ក៖ រយ៉ដដែរ?

ខ៖ ទេនៅរវ៉ាក់។

ក៖ នៅរវ៉ាក់ម្ដងហេស?

ខ៖ ហ្នឹងហើយនៅរវ៉ាក់នៅរវ៉ាក់និងខែច្រូតយើងហ្នឹង!

ក៖ ទៅច្រូតស្រូវច្រូតអីហ្នឹងទៅ?

ខ៖ ច្រូតស្រូវច្រូតនិងអីទៅ។

ក៖ អូគេអោយយើងលើកដីលើកអីអត់យាយ?

ខ៖ អត់បានលើកទេនៅរវ៉ាក់ណុងបើនៅនេះលើកនិងនៅទំនប់ដាច់ណុងនៅក្រោយណុង។

ក៖ អាណុងពេលណាយាយ?

ខ៖ អាហ្នឹងពេល..។

ក៖ ជិតដាច់ហើយណេះយាយ?

ខ៖ ១៩៧៧យើងហ្នឹង១៩៧៧ណុង។

ក៖ ចឹងមានន័យថាពេលដែរជិតដាច់ពេលដែរយើងនៅរវ៉ាក់ក្រោយគេណេះយាយណេះ?

ខ៖ ហ្នឹងហើយ!

ក៖ អូ៎បាទរួចចុះទាក់ទងពីម្ហូបអាហារយើងម៉េចទៅយាយពេលណុង?

ខ៖ អើស្លឹកផ្ទី ទឹកអំបិលមានស្អីបាយនៅមួយចានស្រូបប៉ុណ្ណឹងហើយបាយមួយចានសំលមួយចានហ្នឹងគ្នាប៉ុន្មាននាក់និង៥នាក់អីទៅ៤នាក់អីទៅហើយបាយនិងមួយច្រងមួយច្រងបាយមួយកូនចានតូចណុង។

ក៖ អូ៎បាទអ៊ុំរួចចុះអើចឹងនៅពេលយើងហូបអត់ឆ្អែតចឹងយើងមានទៅលួចជីកក្ដួចជីកដំឡូងជីកអីអត់ចឹង?

ខ៖ អត់។

ក៖ អត់ហ៊ានទេណេះ?

ខ៖ អត់ហ៊ានទេ។

ក៖ ខ្លាចគេយកទៅវ៉ៃចោល?

ខ៖ ខ្លាចគេយកវ៉ៃចោល។

ក៖ រួចចុះម៉ោងការងារយើងអ៊ុំគេអោយធ្វើប៉ុន្មានម៉ោងទៅប៉ុន្មានថ្ងៃ?

ខ៖ ការងារចាប់ពីម៉ោង៦រហូតដល់ម៉ោង១១។

ក៖ បានសំរាកហូបបាយ?

ខ៖ សំរាកហូបបាយម៉ោង១ចុះវិញ។

ក៖ ដល់ម៉ោង៥ទៅ?

ខ៖ ដល់ម៉ោង៥មកឡើងខែច្រូតក៏ដោយខែស្ទូងក៏ដោយធ្វើការអីក៏ដោយមានតែ..។

ក៖ រួចចុះយប់យើងមានធ្វើទៀតអត់?

ខ៖ យប់បើថាការងារលើកទំនប់អានិងធ្វើម៉ោង៥យើងឡើងយើងឡើងហូបបាយហូបអីម៉ោង៦ម៉ោង៧ចុះទៀតហើយ!

ក៖ អូ៎!

ខ៖ ម៉ោង៩យប់បានឡើង។

ក៖ ចឹង?

ខ៖ ចាស!

ក៖ បើថាធម្មតាទេយើងធ្វើត្រឹមម៉ោង៥ទេណេះយាយណេះ?

ខ៖ ហ្នឹងហើយបើត្រឹមស្រែចំការនិងអត់មានស្ទូង ដកយប់ទេ។

ក៖ អាហ្នឹងត្រឹមម៉ោង?

ខ៖ យប់។

ក៖ ត្រឹមម៉ោង៥យើងមកវិញហើយ?

ខ៖ ហ្នឹងហើយ!

ក៖ អូ៎រួចចុះយើងឈឺស្កាត់ម៉េចទៅយាយ?

ខ៖ អើឈឺស្កាត់និងជិតទេអត់ហ្នឹងហើយអត់មានថ្នាំពេទ្យលេបទេ។

ក៖ កើតអីយាយ?

ខ៖​ អត់មានពេទ្យ។

ក៖ រួចចុះគ្រាន់គេថាមានថ្នាំអាចម៍ទន្សាយអាថ្នាំខ្មៅៗដូចអាចម៍ទន្សាយហេសយាយ?

ខ៖ អើអាហ្នឹងជំនាន់១៩៧០បានមាន១៩៧០មានថ្នាំអាចម៍ទន្សាយ។

ក៖ រួចចុះជំនាន់១៩៧៥ ១៩៧៦អត់មានទេ?

ខ៖​ អត់មានទេ។

ក៖ រួចដល់ពេលយើងឈឺធ្វើម៉េចទៅរកឬសឈើរកអីទៅ?

ខ៖ រកឬសឈើឬសអីហ្នឹងហើយជួនកាលសំរាក១ថ្ងៃ២ថ្ងៃទៅវាបាត់ខ្លួនវាទៅដល់សំរាកយូរពេកនិងក៏គេតិចទៀនកសាងចឹងដែរ។

ក៖ អូ៎ប៉ុន្តែគេដល់ពេលយើងសំរាកចឹងគេកាត់របបបាយយើងឬមួយក៏ម៉េចយាយ?

ខ៖ អត់កាត់ទេរបបបាយ។

ក៖ យើងឈឺគេនៅតែអោយហូបបាយហូបអីធម្មតាចឹង?

ខ៖ គេអោយហូបបាយធម្មតាតែបើសំរាកត្រឹម២ថ្ងៃអីអាចថាបានផុតពី២ថ្ងៃទៅ៦ទៅ៧ថ្ងៃនិងចាប់ផ្ដើមហើយតិចទៀនកសាងរហូត។

ក៖ អូ៎បាទយាយ!

ខ៖ ចាស! បើមិនកែប្រែទេនិងទៅទៀតចាប់ទៀត។

ក៖ ចឹងពិបាកហាសណេះយាយណេះ?

ខ៖ ពិបាកណាស់ជំនាន់អាពតគ្រូអើយលុតដមអស់ហើយខ្ញុំលុតដមមិនថាធម្មតាទេលុតដមមែនទែនតែម៉ងហ្នឹងហាស! ទំរាំបានរស់ឯកាឯកោរម្នាក់ឯង!

ក៖ រួចចុះអើចឹងនៅពេលដែរយើងដាច់ប៉ុលពតយាយពេលនិងយើងពិបាកអីទៅ?

ខ៖ ដាច់ប៉ុលពតនៅធ្វើស្រែធ្វើចំការ។

ក៖ ធ្វើស្រែធ្វើចំការប៉ុន្តែពេលដែរជិតដាច់ប៉ុលពតហាសយាយពេលនិងវៀតណាមមិនចូលវ៉ៃមែនអត់យាយ?

ខ៖ អូ៎ពេលចិតដាច់អាពតហ្នឹងហើយ!

ក៖ បាទ!

ខ៖ ចូលទៅព្រៃ។

ក៖ ចូលព្រៃហោស?

ខ៖ ចាស! ចូលព្រៃហាសចូលនៅព្រៃនិងបាន២ថ្ងៃដែរ។

ក៖ អូ៎!

ខ៖ ចូលនៅព្រៃបាន២ថ្ងៃដល់ពេលនេះអាពតមេអាពតនិងវាបើកវិទ្យុវាថាអើវិទ្យុថ្ងៃនិងដឹងម៉េចទេអត់លឺសោះម៉ងបែបម៉េចទេសភាពការណ៍ប្រទេសកម្ពុជាហ្នឹង! វានិយាយអត់ទាន់ផុតមាត់ផងល្ងាចឡើងវាហៅប្រជុំ។

ក៖ បាទ!

ខ៖ វាថាហៅប្រជុំអាពួកអ្នកគុកៗនិងមកតំរង់ជួរឥឡូវបងប្អូនបែកគា្នបែកហ្វូងយើងគេវ៉ៃបែកអស់ហើយហើយក្មួយៗទៅនៅតាមស្រុកតាមទេសសិនទៅនៅតែ១០ថ្ងាំគឺយើងជ័យជំនះវិញគេយកមកវិញអស់ហើយថាចឹង។

ក៖ បាទ!

ខ៖ បើជ័យជំនះគឺយើងមកវិញបើថាបរាជ័យយើងទៅនៅតាមគេទៅថានៅតាម..។

ក៖ ប៉ុលពតចឹងទៅ..?

ខ៖ ម៉ែឪនៅតាមស្រុកតាមអីទៅ។

ក៖ ចឹងហេស?

ខ៖ ចាស! បើជ័យជំនះវ៉ៃអាចថាឈ្នះខ្មែរក្រហមវិញអានិងថាយកមកវិញ។

ក៖ បាទ!

ខ៖ ហ្នឹងហើយហើយបើថាអត់បានជ័យជំនះទេបើបរាជ័យសុខចិត្តទៅនៅជាមួយយួនជាមួយអីទៅចឹងហាស!

ក៖ អូ៎!

ខ៖ វាផ្ដាំវាប្រជុំណុង។

ក៖ បាទ!

ខ៖ មានអីដល់ពេលផុតពីនិង១០ថ្ងៃមានជ័យជំនះអីណាវាបរាជ័យទៅ។

ក៖ យួនវ៉ៃខ្ទេចទៅ?

ខ៖ យួនវ៉ៃខ្ទេចទៅចូលលោកហ៊ុនសែននិងមក។

ក៖ អូ៎បាទយាយចុះអើនៅពេលដែរយើងដាច់ប៉ុលពតដំបូងៗហាសពេលនិងគេជំលាសយើងមកណាវិញហើយយាយ?

ខ៖ ជំលាសមកនៅនិងមកនៅស្រែហ៊ុយ។

ក៖ នៅស្រែហ៊ុយហេស?

ខ៖ ចាស!

ក៖ រួចចុះនៅពេលយើងនៅស្រែហ៊ុយចឹងឪពុកម្ដាយយើងស្លាប់ចឹងយើងនៅម្នាក់ឯងយើងទៅណាទៅយាយ?

ខ៖ នៅជាមួយគេ។

ក៖ នៅជាមួយគេហោស?

ខ៖ ចាស!

ក៖ យាយអត់មានបងប្អូននៅនិងទេហោស?

ខ៖ អត់។

ក៖ អូ៎!

ខ៖ អត់មានទេថាអត់មានអត់មាន។

ក៖ យើងសុំអ្នកភូមិនៅជាមួយហាសណេះយាយណេះ?

ខ៖ ហ្នឹងហើយសុំអ្នកភូមិនៅជាមួយអត់មានបងប្អូនទេ។

ក៖ រួចនៅពេលដែរយើងអត់មានចឹងអើយើងនៅជាមួយគេដំបូងចឹងយើងពិបាកអីយាយដោយសារតែពេលនិងយើងធ្វើស្រែរកធ្វើអីរួមហីយាយ?

ខ៖ ធ្វើស្រែជាមួយគេធ្វើដូចអើកូនគេបណ្ដោយណុងហាស!

ក៖ អូ៎!

ខ៖ សុំគេនៅនិងធ្វើដូចកូនគេបណ្ដោយធ្វើស្រែធ្វើចំការអីទៅចេញពីអាពតហើយហ្នឹងហាសគ្រូ។

ក៖ បាទយាយ!

ខ៖ ចេញពីអាពតហើយនិងសុំគេនៅជាមួយដល់ពេលនេះទៅធ្វើស្រែធ្វើចំការផុតពីធ្វើស្រែធ្វើចំការហើយក៏គេជ្រើសរើសទាហ៊ានជ្រើសរើសឆ្លូបធ្វើកងឆ្លូបណុង។

ក៖ បាទយាយ!

ខ៖ អាណុងឆ្នាំនេះ។

ក៖ ឆ្នាំប៉ែត្រជាងហើយណេះយាយណេះ?

ខ៖ ១៩៨១។

ក៖ ១៩៨១ហោស?

ខ៖ អើប៉ែត្រចឹងហើយឆ្នាំ១៩៨០ហ្នឹងហើយ!

ក៖ ចឹងទើបដាច់ប៉ុលពតបាន១ឆ្នាំណេះអ៊ុំ?

ខ៖ ចាស! ដាច់ប៉ុលពតបាន១ឆ្នាំរួចអ៊ុំនិងចូលធ្វើឆ្លូបចូលធ្វើឆ្លូបនិងបាន១ឆ្នាំបានចូលធ្វើទាហ៊ាន។

ក៖ អ៊ុំឈប់ធ្វើស្រែហើយពេលណុង?

ខ៖ ឈប់ធ្វើស្រែហើយ!

ក៖​ អូ៎!

ខ៖ ចូលធ្វើទាហ៊ាន។

ក៖ បាទ!

ខ៖ ធ្វើទាហ៊ានទើបបាន១ឆ្នាំហើយហ្នឹងគេចូលសួរនិងយកប្ដីទៅ។

ក៖ ឆ្នាំ១៩៨០ប៉ុន្មានអ៊ុំ?

ខ៖ យកមើល១៩៨១ ១៩៨០ចូលឆ្លូប១៩៨១ចូលទាហ៊ាន១៩៨១ចូលទាហ៊ានដល់១៩៨២និងយកប្ដីទៅ។

ក៖ អូ៎ចឹងមានន័យថាអ៊ុំយកប្ដីយកជាមួយអ៊ុំប្រុសតាំងពីឆ្នាំ១៩៨២ទៅហោស?

ខ៖ អ៊ុំនេះក្រោយទេ។

ក៖ ក្រោយទៀតហោស?

ខ៖ ចាស!

ក៖ ចឹងមានន័យថាអ៊ុំមានប្ដី២ដងហេស?

ខ៖ ប្ដី២។

ក៖ អូ៎!

ខ៖ អ៊ុំណុងស្លាប់។

ក៖ អូ៎ស្លាប់ហោសអ៊ុំ?

ខ៖ ចាស!

ក៖ អូ៎ចុះរួចទៅនៅពេលដែរពេលដែរអ៊ុំយកប្ដីមុននិងគាត់ធ្វើអីគេអ៊ុំ?

ខ៖ គាត់ធ្វើទាហ៊ាន។

ក៖ គាត់ធ្វើទាហ៊ានដែរហោស?

ខ៖ ហ្នឹងហើយធ្វើទាហ៊ាន។

ក៖ ប៉ុន្តែពេលណុងអ៊ុំមានកូននៅ?

ខ៖ មានហើយ!

ក៖ ជំនាន់ជាមួយប្ដីមុននិងមានកូនហើយណោះមានកូនប៉ុន្មានអ៊ុំ?

ខ៖ យកគាត់ណុងឆ្នាំ១៩៨២ ១៩៨៣និងបានប្រពន្ធអារាតណុង។

ក៖ អូ៎!

ខ៖ ចាស!

ក៖ បានមួយហ្នឹងទេណេះអ៊ុំណេះ?

ខ៖ បានមួយហ្នឹង!

ក៖ បាទអ៊ុំបាទ!

ខ៖ ១៩៨៣ ១៩៨៤ ១៩៨៥ ១៩៨៦គាត់ស្លាប់។

ក៖ អូ៎បន្ទាប់មកបានអ៊ុំយកអ៊ុំប្រុសនេះឆ្នាំ១៩០០ប៉ុន្មាន?

ខ៖ ១៩៨០អើ១៩៨០មិនដឹង១៩៩៧។

ក៖ ឆ្នាំ១៩៩៧?

ខ៖ ១៩៩០ហី១៩៨០។

ក៖ ប្ដីមុនស្លាប់បានប៉ុន្មានឆ្នាំបានអ៊ុំយក?

ខ៖ អើស្លាប់ទើបបាន៥ខែ។

ក៖ ៥ខែ?

ខ៖ ហ្នឹងហើយ!

ក៖ ចឹងមានន័យថា១៩៨៧អ៊ុំយកនៅក្នុង១៩៨៧និងដដែរហ្នឹង?

ខ​៖ ហ្នឹងហើយយកនៅក្នុង១៩៨៧និងដដែរហ្នឹង!

ក៖ អូ៎បាទអ៊ុំបាទរួចចុះ..?

ខ៖ ពិបាកវេទនាពេកអត់មានមនុស្សចិញ្ចឹម។

ក៖ ដល់ពេលចឹងយើងយកគ្រួសារមួយទៀតហាសណេះអ៊ុំណេះ?

ខ៖ ចាស! ដល់ពេលនេះគេចូលសួរត្រឹមត្រូវនិងយកទៅ។

ក៖ អូ៎បាទអ៊ុំប៉ុន្តែអ៊ុំគិតថានៅពេលដែរអ៊ុំចាប់ដៃជាមួយប្ដីអ៊ុំក្រោយនេះគាត់អ៊ុំមានការលំបាកអីទៅពេលហ្នឹង?

ខ៖ អើ!

ក៖ ធ្វើស្រែធ្វើចំការហាសណេះអ៊ុំ?

ខ៖ ធ្វើស្រែធ្វើចំការក្មួយអើយអត់បាយនិងទៅរកជីកក្ដួចយកមកហូប។

ក៖ ប៉ុន្តែអ៊ុំពេលណុងអ៊ុំមានកូនស្រីមួយហើយណេះអ៊ុំ?

ខ៖ ហ្នឹងហើយមានកូនស្រីមួយហើយ!

ក៖ ហើយគេអោយអ៊ុំនៅណានៅស្រែហ៊ុយដដែរឬនៅណា?

ខ៖ មកនៅហ្នឹង!

ក៖ មកនៅនិងវិញ?

ខ៖ ចាស!

ក៖ អូ៎បាទអ៊ុំរួចចុះអ៊ុំគិតថាអើចឹងសំរាប់ដូចជាឪពុករបស់អ៊ុំហាសអ៊ុំធ្លាប់មានជាអនុស្សាវរីយ៍ជាមួយគាត់អត់អ៊ុំកាលឪពុកម្ដាយរបស់អ៊ុំកាលពួកគាត់នៅរស់ហាស! អ៊ុំដូចជាធ្លាប់អើធ្វើការងារអីគេខ្លះជាមួយពួកគាត់អត់?

ខ៖ ធ្វើស្រែ។

ក៖ ធ្វើស្រែជាមួយពួកគាត់ណេះអ៊ុំណេះ?

ខ៖ ធ្វើស្រែជាមួយគាត់និងនៅជំនាន់អាពត។

ក៖ រួចចុះ..?

ខ៖ ធ្វើស្រែជាមួយគាត់ណុងធ្វើជំនាន់អាពត។

ក៖ អូ៎ជំនាន់អាពតអ៊ុំធ្វើជាមួយគាត់ហោស?

ខ៖ ហ្នឹងហើយ!

ក៖ ពីមុននិងគេសំលាប់គាត់ហោសអ៊ុំ?

ខ៖ ហ្នឹងហើយមុនគេសំលាប់គាត់ណុង។

ក៖ ប៉ុន្តែបើម្ដាយយើងអត់ទាន់ទេណេះអ៊ុំណេះ?

ខ៖ ម្ដាយអត់ទេ។

ក៖ អូ៎បាទអ៊ុំរួចចុះអ៊ុំគិតថាឪពុកហាសគាត់ធ្លាប់ប្រាប់ពីប្រវត្តិកាលគាត់នៅក្មេងទៅអ៊ុំអត់ជំនាន់លុនណុល ជំនាន់អ៊ីសារ៉ាក់អីហាស?

ខ៖ អត់។

ក៖ មានដែរនិយាយអីទៅយើងអត់?

ខ៖ អត់។

ក៖ អត់ដែរនិយាយអីទេណេះអ៊ុំណេះ?

ខ៖ អត់ដែរទេ។

ក៖ អូ៎បាទបើម្ដាយវិញរឹតតែអត់ដែលដែរ?

ខ៖ អូ៎បើម្ដាយកាន់តែណាស់ទៀត។

ក៖ ដោយសារយើងអត់ទាន់ណេះអ៊ុំណេះ?

ខ៖ ចាស!

ក៖ រួចចុះអើចឹងជីដូនជីតាខាងឪពុកអ៊ុំអត់ស្គាល់ឈ្មោះគាត់ទេ?

ខ៖ អត់ស្គាល់ទាំងអស់។

ក៖ ជីដូនជីតាខាងម្ដាយក៏អត់ស្គាល់ដែរ?

ខ៖ អត់ស្គាល់ដែរ។

ក៖ អូ៎បាទអ៊ុំបាទរួចចុះអ៊ុំមករស់នៅកោះញ៉ែកនិងអស់រយះពេលប៉ុន្មានឆ្នាំហើយអ៊ុំតាំងពីកើតមកឬមួយក៏ម៉េច?

ខ៖ តាំងពីកើតមក។

ក៖ អស់៥០ឆ្នាំជាងហើយណេះអ៊ុំណេះ?

ខ៖ ចាស!

ក៖ អូ៎!

ខ៖ មកនៅកោះញ៉ែកចេញពីកើតនៅខេត្តនិងឪគាត់មកធ្វើទាហ៊ានគាត់ផ្លាស់គាត់មកនៅកោះញ៉ែក។

ក៖ បាទអ៊ុំ!

ខ៖ ហ្នឹងហើយ!

ក៖ ដល់ពេលមកអ៊ុំនៅនិងរហូតទៅ?

ខ៖ មកនៅនិងរហូតទល់រាល់ថ្ងៃនិងទៅ។

ក៖ អូ៎បាទប៉ុន្តែមានកូនចៅអីកូនក្មួយណានៅព្រៃវែងនៅអីមានអត់អ៊ុំ?

ខ៖ អើដឹងមានដឹងអត់ទេនេះ។

ក៖ និយាយរួមយើងអត់ដឹងម៉ងហោស?

ខ៖ អត់ដឹងតែម៉ង។

ក៖ ចឹងមានន័យថានៅពេលយើងមកនៅកោះញ៉ែកយើងមានតែកូនចៅប៉ុណ្ណឹងទេបងប្អូនផ្សេងៗយើងអត់ដឹងទេ?

ខ៖ អត់។

ក៖ អត់មានបងប្អូនម៉ងហោស?

ខ៖ អត់។

ក៖​ អូ៎បាទអ៊ុំបាទ!

ខ៖ មី មាមិនដឹងនៅមិនដឹងងាប់មិនដឹងរស់មិនដែរថាមួយពូជងាប់ទាំងអស់។

ក៖ ត្រូវ!

ខ៖ ប៉ុន្តែយើងអត់ស្គាល់នាមត្រកូល។

ក៖ គេក៏អត់ដែរទាក់ទងមកយើងដែរ?

ខ៖ ហ្នឹងហើយ!

ក៖ អូ៎បាទអ៊ុំរួចចុះអើអ៊ុំមានកូនចៅ កូនក្មួយណាដែរទៅរស់នៅក្រៅប្រទេសអត់អ៊ុំនៅថៃនៅអីទៅធ្វើការហាស?

ខ៖ អត់សោះ។

ក៖ នៅខេត្តផ្សេងក៏អត់មានដែរ?

ខ៖ អត់មានទេ។

ក៖ មានតែនៅកោះញ៉ែកយើងទេណេះ?

ខ៖ មានតែនៅកោះញ៉េកយើងហ្នឹងឯង!

ក៖ អូ៎បាទអ៊ុំរួចចុះអើអ៊ុំគិតថាប្ដីរបស់អ៊ុំមុនគាត់កើតនៅអើគាត់ការជាមួយអ៊ុំនៅឆ្នាំណាអ៊ុំចាំអត់?

ខ៖ អើអាកា១៩៨២។

ក៖ ១៩៨២ណេះថ្ងៃ..?

ខ៖ ការ១៩៨២។

ក៖ ថ្ងៃប៉ុន្មានក៏អត់ដឹងដែរអ៊ុំ?

ខ៖ ថ្ងៃប៉ុន្មានអត់ដឹងទេ។

ក៖ នៅឆ្នាំ១៩៨២?

ខ៖ ហ្នឹងហើយ!

ក៖ រួចចុះអើដល់ពេលអ៊ុំការជាមួយប្ដីក្រោយឆ្នាំ១៩៨៧?

ខ៖ ១៩៨៧។

ក៖ អូ៎ប៉ុន្តែអ៊ុំអត់ចាំថ្ងៃដែរណេះអ៊ុំណេះ?

ខ៖ អត់។

ក៖ អើ១៩៨២បាទអ៊ុំរួចចុះអើអ៊ុំគិតថាប្ដីមុនិងឈ្មោះអីគេអ៊ុំ?

ខ៖ ម្រាស។

ក៖ ឈ្មោះម្រាស?

ខ៖ ហ្នឹងហើយ!

ក៖ អូ៎ដល់ពេលប្ដីអ៊ុំក្រោយនេះ?

ខ៖ គុ។

ក៖ ឈ្មោះគុក?

ខ៖ គុ។

ក៖ ឈ្មោះគុ?

ខ៖ ចាស!

ក៖ អូ៎បាទអ៊ុំចុះអើអ៊ុំគិតថាប្ដីក្រោយនិងអ៊ុំការដូចជាអ៊ុំចិត្តចង់រៀបដោយខ្លួនឯងឬមួយក៏ឪពុកម្ដាយយើងជាអ្នករៀបចំអោយអ៊ុំពេលណុងហោស?

ខ៖ បងប្អូនអោយយកអើបងប្អូនរៀបចំអោយ។

ក៖ អូ៎បងប្អូនយើងរៀបចំអោយហោស?

ខ៖ ចាស!

ក៖ ប៉ុន្តែមែនយើងចង់បានដោយចិត្តឯងណាហីអ៊ុំណេះ?

ខ៖ អត់ទេ។

ក៖ អូ៎បាទអ៊ុំចុះអ៊ុំគិតថាអើកូនអ៊ុំទាំងអស់ប៉ុន្មាននាក់ទៅ?

ខ៖ ប្ដីមុន២នាក់ប្ដីក្រោយ១នាក់។

ក៖ ចឹងទាំងអស់៣នាក់?

ខ៖ ៣នាក់។

ក៖ ៣នាក់ប៉ុន្មានស្រីប៉ុន្មានប្រុសប៉ុន្មានអ៊ុំ?

ខ៖ ស្រី១នាក់ ប្រុស២នាក់។

ក៖ អូ៎រួចទៅអើចឹងបងគេនិងគាត់ឈ្មោះអីគេហើយគាត់រកស៊ីអីនៅណាទៅអ៊ុំ?

ខ៖ ឈ្មោះគៀង គុ។

ក៖ គៀក គុ?

ខ៖ ធ្វើស្រែធ្វើចំការនៅកោះញ៉ែកហ្នឹងហើយ!

ក៖ អូ៎!

ខ៖ អើគុ គៀង។

ក៖ គុ​ គៀងហី?

ខ៖ គុ គៀង។

ក៖ អូ៎បាទ!

ខ៖ ហ្នឹងហើយអត់យកត្រកូលប្ដីមុនទេ។

ក៖ រួចដល់ពេលគាត់រកស៊ីអីទៅអ៊ុំ?

ខ៖ ធ្វើស្រែធ្វើចំការហ្នឹងហើយ!

ក៖ ជាមួយប្ដីគាត់ទៅ?

ខ៖ ហ្នឹងហើយ!

ក៖ រួចគាត់មានកូនប៉ុន្មាននាក់ទៀតទៅ?

ខ៖ មីគៀងហ្នឹងហេស?

ក៖ បាទ!

ខ៖ ៤នាក់។

ក៖ ៤នាក់ណេះអ៊ុំ?

ខ៖ ហ្នឹងហើយនៅតែធ្វើស្រែធ្វើចំការរាល់ថ្ងៃ។

ក៖ អូ៎រួចចុះកូនទី២?

ខ៖ កូនទី២ក៏ធ្វើស្រែធ្វើចំការដែរ។

ក៖ តែគាត់ឈ្មោះអីគេទៅអ៊ុំ?

ខ៖ ឈ្មោះគុ យិក។

ក៖ គុ យិក?

ខ៖ ហ្នឹងហើយ!

ក៖​ អូ៎គាត់មានគ្រួសារគាត់នៅហ្នឹងដេរតើហេសអ៊ុំហេស?

ខ៖ នៅហ្នឹងតើ!

ក៖ អូ៎គាត់មានកូនប៉ុន្មាននាក់ទៅអ៊ុំ?

ខ៖ កូនប៉ុន្មាន៣ហេសមើល៣នាក់។

ក៖ កូន៣នាក់ហេស?

ខ៖ កូន៣នាក់សុទ្ធតែស្រែ។

ក៖ ស្រីគាត់នៅរៀនគាត់នៅធ្វើការចឹងដែរណេះអ៊ុំណេះ?

ខ៖ រៀន។

ក៖ នៅរៀនហោស?

ខ៖ នៅរៀន២នាក់។

ក៖ រួចចុះអើកូនពៅ?

ខ៖ កូនពៅ។

ក៖ ឈ្មោះសល់?

ខ៖ គុ សល់។

ក៖ គុ សល់ចុះគាត់មានកូនប៉ុន្មានអ៊ុំ?

ខ៖ កូន១នាក់។

ក៖ គាត់ធ្វើអីគេទៅ?

ខ៖ អើយមុខរបររកស៊ីធ្វើស្រែធ្វើចំការហ្នឹងហើយ!

ក៖ ធ្វើស្រែចំការណេះអ៊ុំណេះ?

ខ៖ ហ្នឹងហើយ!

ក៖ អូ៎បាទអ៊ុំ!

ខ៖ ដូចឃើញស្រាប់ហើយគ្រូអើយ!

ក៖ រួចចុះអ៊ុំគិតថាចឹងទាក់ទងពីដូចជាអ៊ុំនៅពេលដែរអ៊ុំរៀបអាពាហ៍ពិពាហ៍ជាមួយអ៊ុំប្រុសហាសពេលណុងគាត់មានជាជំនូនអីទៅអ៊ុំអត់?

ខ៖ អត់។

ក៖ អត់មានទេណេះអ៊ុំណេះ?

ខ៖ អត់ទេតែក្បាលជ្រូកមួយសែនរួច។

ក៖ អូ៎មានតែក្បាលជ្រូកមួយទេណេះ?

ខ៖ ចាស!

ក៖ អូ៎បាទអ៊ុំរួចចុះអើចឹងយើងអត់មានអនុស្សាវរីយ៍អីជាមួយគា្នទេណេះអ៊ុំ?

ខ៖ អត់អត់មានអនុស្សាវរីយ៍អីផង។

ក៖ អូ៎បាទអ៊ុំចុះអ៊ុំកាលជំនាន់ណុងអ៊ុំធ្លាប់បានរៀនខ្មែរពីមុនអត់អ៊ុំ?

ខ៖ បើនៅពីតូចណុងបានរៀន។

ក៖ អ៊ុំរៀនបានថ្នាក់ទីប៉ុន្មានទៅ?

ខ៖ អើយថ្នាក់ទី១ណុងជំនាន់អាពតណុង។

ក៖ ថ្នាក់ទី១ហេសយើងរៀនអក្ខរៈកម្មហេសអ៊ុំ?

ខ៖ ហ្នឹងហើយអក្ខរៈកម្មណុងមានចេះស្អី។

ក៖ អូ៎បាទប៉ុន្តែគេមានអោយយើងរនបារាំង រៀនវៀតណាមអីអត់អ៊ុំ?

ខ៖ អត់ទេ។

ក៖ អូ៎!

ខ៖ មានតែរៀនខ្មែរមួយមុខហ្នឹង!

ក៖ ប៉ុន្តែនិយាយពីភាសាវិញអ៊ុំចេះប៉ុន្មានភាសាទៅ?

ខ៖ ភាសាចេះតែ២ភាសា។

ក៖ ភាសាខ្មែរ?

ខ៖ ភាសាខ្មែរនិងជនជាតិ។

ក៖ ហ្នឹងជនជាតិណេះអ៊ុំណេះ?

ខ៖ ចាស!

ក៖​ អូ៎បាទអ៊ុំចុះកាលអ៊ុំរៀនអ៊ុំរៀននៅណាអ៊ុំ?

ខ៖ រៀននៅរយ៉លើ។

ក៖ រៀននៅរយ៉លើអ៊ុំហោស?

ខ៖ ហ្នឹងហើយ!

ក៖​ អូ៎ចុះកាលអ៊ុំរៀនអ៊ុំធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នធ្លាប់មានអត់អ៊ុំ?

ខ៖ គ្មានទេ។

ក៖ អត់មានទេណេះអ៊ុំ?

ខ៖ អត់។

ក៖ ជាអនុស្សាវរីយ៍អីជាមួយមិត្តភក្តិធ្វើអីក៏អត់ដែរមានដែរណេះ?

ខ៖​ អត់សោះ។

ក៖ អូ៎បាទអ៊ុំបាទរួចចុះអ៊ុំដូចជាអ៊ុំធ្លាប់ធ្វើស្រែចំការអ៊ុំស្រែអ៊ុំធ្លាប់ធ្វើ?

ខ៖ ធ្វើ។

ក៖ ភាគច្រើនជាទូទៅអ៊ុំធ្វើស្រែអីគេអ៊ុំ?

ខ៖ ចាស!

ក៖ ស្រែប្រាំង ឬមួយក៏ស្រែវស្សា?

ខ៖ ស្រែវស្សា។

ក៖ ស្រែវស្សាយើងណេះ?

ខ៖ ហ្នឹងហើយ!

ក៖ ដោយសារឥឡូវយើងឈប់ធ្វើហើយ?

ខ៖ ស្រែប្រាំងមានធ្វើអីធ្វើមានមេទឹកអីណាហ្នឹងធ្វើធ្វើស្រែវស្សា។

ក៖ តែឥឡូវយើងឈប់ធ្វើហើយណេះអ៊ុំណេះ?

ខ៖ ហ្នឹងហើយឈប់ធ្វើស្រែ។

ក៖ អោយកូនចៅធ្វើហាសណេះ?

ខ៖ អោយកូនធ្វើម្ដងអាយុ៥០ ៦០អស់កំលាំង។

ក៖ អូ៎បាទអ៊ុំបាទចឹងអ៊ុំធ្លាប់ធ្វើអាជីវកម្មលក់ដូរអីអត់អ៊ុំ?

ខ៖ ចាប់ហ៊ួយតិចតួចណុង។

ក៖ ទើបតែឥឡូវហ្នឹងតើហីអ៊ុំយើងលក់តិចតួច?

ខ៖ ទើបកូនបានប្រពន្ធនិងលែងធ្វើស្រែហ្នឹង!

ក៖ ចាប់ផ្ដើមលក់ឥវ៉ាន់ចាប់ហ៊ួយតិចៗទៅ?

ខ៖ ចាប់ផ្ដើមលក់ហ្នឹងហើយ!

ក៖ អូ៎បាទអ៊ុំបាទប៉ុន្តែមាន់ ទា ជ្រូក គោ ក្របីអ៊ុំអត់ដែរដែរចិញ្ចឹមអត់?

ខ៖ អត់។

ក៖ អត់ដែរទេណេះអ៊ុំណេះ?

ខ៖ ចិញ្ចឹម១ងាប់ ចិញ្ចឹម២ងាប់ឥឡូវនិងចិញ្ចឹម២ ៣នៅសំកុកនិងងាប់។

ក៖ អូ៎បាទអ៊ុំបាទ!

ខ៖ គោ ក្របីក៏អត់មានដែរលោកគ្រូអើយ!

ក៖ ចុះការងារអីដែរអ៊ុំធ្លាប់ធ្វើតាំងពីក្មេងអ៊ុំ?

ខ៖ ការងារដែរធ្លាប់ធ្វើតាំងពីក្មេងមានតែស្រែចំការប៉ុណ្ណឹងទេ។

ក៖ ស្រែចំការ?

ខ៖ ហើយហ្នឹងកញ្ចែសគេ។

ក៖ អូ៎ធ្វើអីគេអ៊ុំ?

ខ៖ ធ្វើកញ្ចែសគេហ្នឹងហើយគេអោយលើកអីលើកគេអោយបោកខោអាវបោក។

ក៖ អូ៎យើងទៅធ្វើការទៅ?

ខ៖ គេអោយបោសផ្ទះបោស។

ក៖ ទៅធ្វើការនៅផ្ទះគេហោស?

ខ៖ ហ្នឹងហើយ!

ក៖ អូ៎!

ខ៖ ផុតពីនិងធ្វើស្រែធ្វើចំការហ្នឹងហើយ!

ក៖ ដល់ពេលមួយរយះខាងក្រោយនិងអ៊ុំចាប់ផ្ដើមលក់ដូរណេះអ៊ុំណេះ?

ខ៖ ចាស!

ក៖ បាទអ៊ុំចុះអ៊ុំគិតថាតាំងពីក្មេងហាសរហូតដល់ឥឡូវហាសអ៊ុំគិតថាជីវិតរបស់អ៊ុំមានការផ្លាស់ប្ដូរអីខ្លះទៅអ៊ុំទាំងជីវភាព សុខភាព ក្រុមគ្រួសារចឹងហាស?

ខ៖ អើផ្លាស់មានផ្លាស់ប្ដូរអីទេតាមមើលទៅនៅដដែរ។

ក៖ នៅដដែរហោសអ៊ុំ?

ខ៖ ចាស! ធ្វើស្រែនៅតែធ្វើស្រែអើមានធ្វើអី។

ក៖ អូ៎!

ខ៖ ធ្វើចំការនៅធ្វើចំការអត់មានផ្លាស់ប្ដូរធ្វើការអ្វីផ្សេងទៀតទេអត់មានមុខរបរផង។

ក៖ បាទអ៊ុំបាទ!

ខ៖ ទើបមកកូនវាបានប្រពន្ធនិងទេបានថាដូចប្ដូរផ្លាស់ហើយនិងប្ដូរផ្លាស់ឈប់ធ្វើស្រែនិងទៅអត់រួចនៅលក់ឥវ៉ាន់ចាប់ហ៊ួយតិចតួចហ្នឹង!

ក៖ បាទអ៊ុំបាទ!

ខ៖ បានតែប៉ុណ្ណឹង!

ក៖ អូ៎រួចចុះអ៊ុំគិតថាសុខភាពឬមួយក៏ជីវភាពយើងម៉េចដែរឥឡូវអ៊ុំ?
ខ៖ សុខភាពពីមុននៅខ្លាំងកាលនៅក្មេងកូនមួយកូនពីរនៅខ្លាំង។

ក៖ ដល់ពេលឥឡូវរៀងខ្សោយណេះអ៊ុំ?

ខ៖ ដល់ពេលឥឡូវខ្សោយហើយចូល៥០ជាងហើយខ្សោយហើយ!

ក៖ អូ៎បាទអ៊ុំបាទរួចចុះអើអ៊ុំគិតថាម្ហូបអីដែរយើងចូលចិត្តហូបអ៊ុំ?

ខ៖ មានម្ហូបអីម្ហូបត្រីហ្នឹងហើយ!

ក៖ ហូបត្រីហេស?

ខ៖ ហ្នឹងហើយ!

ក៖ អូ៎បាទចុះកាលពីក្មេងយើងធ្លាប់លេងល្បែងប្រជាប្រិយ៍អីទេកាលយើងនៅក្មេងៗហាសអ៊ុំដូចបោះអង្គុញ ចោលឈូង លាក់កន្សែង ទាញព្រាត់អីហាសកាលក្នុងប៉ុលពតឬមុនប៉ុលពទអីហាស?

ខ៖ ក្នុងប៉ុលពតអត់បានលេងទេ។

ក៖ រួចចុះមុនប៉ុលពតយើងធ្លាប់លេងធ្លាប់អីអត់?

ខ៖ មុនប៉ុលពតៗមានអូ៎កាលណុងមានបានលេងទេមុនប៉ុលពតណុងជំនាន់អាពតក៏អត់ដែរមានតែត្រូវហើយក្រោយក្រោយប៉ុលពតហ្នឹងហើយយើងរដ្ឋប្រហារហ្នឹងលោកគ្រូ។

ក៖ បាទ!

ខ៖ រដ្ឋប្រហារនិងអានិងបានលេង។

ក៖ ដោយសារយើងអស់សង្រ្គាមអស់អីហើយណេះអ៊ុំណេះ?

ខ៖ ហ្នឹងហើយស្រុកអស់សង្រ្គាមនិងសង្រ្គាមដែរនៅសង្រ្គាមដែរហ្នឹងណាស់។

ក៖ បាទអ៊ុំ!

ខ៖ ដល់ពេលលេងរាំលេងច្រៀងសិល្បៈទៅអាពតគេមកវ៉ៃក្រិបផ្ទុះគ្រាប់ពេញព្រៃពេញក្ស័យទៅផ្ទះអស់ទៅ។

ក៖ អូ៎បាទអ៊ុំបាទរួចចុះអើទៅច្រៀង រាំអ៊ុំចូលចិត្តអត់?

ខ៖​ កាលនៅពីក្មេងចូលចិត្តតែច្រៀង រាំហ្នឹង!

ក៖ យើងសប្បាយដោយសារតែយើងមានសង្រ្គាមណេះអ៊ុំណេះ?

ខ៖ ហ្នឹងហើយ!

ក៖ ដល់ពេលយើងអស់ពីសង្រ្គាមទៅ..?

ខ៖ ពេលចប់សង្រ្គាមបានសប្បាយហ្នឹង!

ក៖ អូ៎បាទអ៊ុំចុះអើកាលពីក្មេងនិងអ៊ុំធ្លាប់មើលអាល្ខោន យីកេអីអត់អ៊ុំ?

ខ៖ អត់ដែរ។

ក៖ អត់ដែរទេណេះអ៊ុំណេះ?

ខ៖ ចាស! អត់ដែរទេ។

ក៖ ពេលយើងចប់ប៉ុលពតក៏អត់មានដែរ?

ខ៖ អត់។

ក៖ អូ៎បាទអ៊ុំចុះអ៊ុំគិតថាអើអ៊ុំមានបងប្អូនកូនក្មួយកូនណាដែរពួកគាត់ចេះលេងឧបករណ៍ភ្លេងអត់អ៊ុំ?

ខ៖ អត់។

ក៖ ភ្លេងខ្មែរ ភ្លេងសៀម ភ្លេងពិនពៀតអីអត់មានទេហោស?

ខ៖ អត់។

ក៖ អូ៎ខាងអ៊ុំប្រុសអីក៏អត់មានដែរ?

ខ៖ អត់ដែរ។

ក៖ បាទអ៊ុំបាទចុះអើផ្ទះរបស់យើងមានលក្ខណៈបែបណាអ៊ុំតាំងពីក្មេងកាលអ៊ុំនៅជាមួយឪពុកម្ដាយផ្ទះម៉េចទៅ?

ខ៖ ផ្ទះឬស្សីចឹងដែរ។

ក៖ ប៉ុន្តែមែននៅហ្នឹងណេះអ៊ុំណេះ?

ខ៖ ផ្ទះឪពុកម្ដាយ។

ក៖ កាលយើងនៅជាមួយឪពុកម្ដាយកាលនៅក្មេងៗហោសអ៊ុំកាលមុនប៉ុលពតហោស?

ខ៖ អើមានតែផ្ទះឬស្សីចឹងដែរតែខ្ញុំនិងទាន់វាមិនច្បាស់ណាស់គ្រូ។

ក៖ បាទ!

ខ៖ ខ្ញុំប្រាប់គ្រូឯងទាន់វាអត់ច្បាស់ផ្ទះមានតែផ្ទះឬស្សីផ្ទះឈើដែរណុង។

ក៖ បាទអ៊ុំបាទ!

ខ៖ ចាស!

ក៖ ដល់ពេលរហូតទាល់តែយើងមានគ្រួសារមានអើបានបានយើងសង់ផ្ទះបានប៉ុណ្ណឹងណេះអ៊ុំណេះ?

ខ៖ ចាស!

ក៖ បានផ្ទះឈើផ្ទះអីចឹងទៅ?

ខ៖ បានផ្ទះឈើ។

ក៖ ប៉ុន្តែអើអ៊ុំមានបងប្អូនកូនចៅដែរពួកគាត់ចេះធ្វើផ្ទះអត់អ៊ុំ?

ខ៖ អត់។

ក៖ អត់មានទេណេះអ៊ុំណេះ?

ខ៖ អត់មានទេ។

ក៖ អូ៎បាទអ៊ុំចុះអើឪពុកម្ដាយរបស់អ៊ុំគាត់ធ្លាប់បង្រៀនពីជំនាញអីមួយទៅអ៊ុំអត់?

ខ៖ អើមិនដែរឪពុកម្ដាយបានបង្រៀនទេ។

ក៖ ឪពុកហាសគាត់ធ្លាប់បង្រៀនពីរបៀបធ្វើស្រែធ្វើអីមួយទៅអ៊ុំអត់?

ខ៖ ហ្នឹងបានប្រាប់។

ក៖ គាត់បានប្រាប់ដែរណេះអ៊ុំណេះ?

ខ៖ ហ្នឹងហើយគាត់ថាកូនអើយកូនឯងនៅតូចអត់ដឹងអីទេឪពុកនេះខំធ្វើស្រែធំឡើងកូនឯងធ្វើស្រែដូចពុកចឹងហាស!

ក៖ បាទអ៊ុំ!

ខ៖ ខែភ្ជួរភ្ជួរខែច្រូតច្រូតខែដកស្ទូងដកស្ទូងប្រឹងទៅកូនអើយ!

ក៖ អូ៎!

ខ៖ គាត់បានណែនាំចឹង។

ក៖ បាទ!

ខ៖ ថាប្រឹងទៅកូនអើយអ្នកស្រែអ្នកចំការតែងតែធ្វើស្រែធ្វើចំការហ្នឹងហើយ!

ក៖ បាទត្រូវអ៊ុំ!

ខ៖ ហើយណែនាំនិងជំនាន់អាពត។

ក៖ ចឹងអ៊ុំហោស?

ខ៖ ចាស!

ក៖ ពីមុន..?

ខ៖ ណែនាំជំនាន់អាពតណុង។

ក៖ ពីមុនគេយកគាត់ទៅសំលាប់ចោលហោស?

ខ៖ ហ្នឹងហើយមុនគេយកគាត់ទៅសំលាប់ចោលនិងគាត់ណែនាំខ្សិបៗទៅ។

ក៖ អូ៎បាទ!

ខ៖ កូន​ឯងប្រឹងធ្វើស្រែធ្វើចំការប្រឹងធ្វើការធ្វើងារណាស់កូនកុំលេង កុំសើចច្រើនពេក។

ក៖ បាទអ៊ុំបាទ!

ខ៖ អត់ដឹងគេយកគាត់ទៅសំលាប់អីណា។

ក៖ បាទ!

ខ៖ ដល់ពេលគេយកគាត់ទៅណែនាំចឹងណែនាំជួនកាលទៅចេញពីធ្វើការងារបាយហើយថ្ងៃត្រង់អីហ្នឹង!

ក៖ បាទអ៊ុំ!

ខ៖ ហើយនៅជាមួយមិត្តភក្តិនិងគាត់ចេះតែណែនាំទៅនៅម្នាក់ឯងឃើញខ្ញុំលេងសើចជាមួយមិត្តភក្តិអីហ្នឹងហាស!

ក​៖ បាទអ៊ុំបាទ!

ខ៖ ហើយចេះតែណែនាំកូនឯងប្រឹងការងារណាកូនធ្វើស្រែធ្វើចំការកសាងខ្លួន។

ក៖ អូ៎!

ខ៖ ដឹងដែរកសាងខ្លួន។

ក៖ បាទអ៊ុំ!

ខ៖ មិនដឹងពេលណាស្លាប់ មិនដឹងពេលណារស់ មិនដឹងគេចង មិនដឹងគេចាប់ហើយនិយាយមិនអោយគេលឺទេគាត់ណែនាំណុង។

ក៖ បាទអ៊ុំបាទ!

ខ៖ ហ្នឹងហើយ!

ក៖ រួចចុះ..?

ខ៖ ព្រោះ..។

ក៖ ម៉េចទៀតទៅអ៊ុំ?

ខ៖ គាត់បានម៉ាត្រឹមណែនាំធ្វើស្រែធ្វើចំការអោយយើងប្រឹងកសាងខ្លួននិងជៀសអោយផុតគេចាប់ គេចងមិនផុតអីណានៅតែខ្លាចណាស់ ប្រឹងណាស់ ធ្វើណាស់ ជួបណាស់។

ក៖ កាន់តែជៀស កាន់តែជួបណេះអ៊ុំ?

ខ៖ ហ្នឹងហើយជៀសណាស់ ជួបណាស់បណ្ដោយ។

ក៖ អូ៎បាទអ៊ុំបាទចុះអើអ៊ុំគិតថាអ៊ុំមានបទពិសោធន៍ល្អៗនៅក្នុងជីវិតរបស់អ៊ុំហេសលក្ខណៈថាដូចជាពេលណាដែរអ៊ុំចាប់ផ្ដើមសប្បាយពេលដែរយើងចាប់ផ្ដើមសប្បាយម៉ងហាសអ៊ុំពេលណាទៅ?

ខ៖ ពេលចាប់ផ្ដើមសប្បាយដឹងពេលណាទេនេះ។

ក៖ នៅឆ្នាំយើងដាច់សង្រ្គាមឬមួយក៏ម៉េចអ៊ុំយើងចាប់ផ្ដើមសប្បាយឬមួយក៏នៅពេលការកូនការចៅឬមួយពេល..?

ខ៖ ឆ្នាំដាច់សង្រ្គាមហ្នឹងហើយ!

ក៖ អាហ្នឹងយើងចាប់ផ្ដើមសប្បាយជាងគេហើយណេះអ៊ុំណេះ?

ខ៖ ហ្នឹងហើយឆ្នាំដាច់សង្រ្គាមឆ្នាំ១៩៧០។

ក៖ ១៩៧៩?

ខ៖ ១៩៧៩ហ្នឹងហើយ១៩៧៩ហ្នឹងហើយ!

ក៖ អូ៎បាទអ៊ុំបាទ!

ខ៖ ចាស!

ក៖ ដល់ពេលចឹងយើងចាប់ផ្ដើមសប្បាយហើយណេះអ៊ុំណេះ?

ខ៖ ហ្នឹងហើយ!

ក៖ លែងមានសង្រ្គាមលែងមានអីហើយណេះ?
ខ៖ លែងមានអារម្មណ៍ថាខ្លាចគេចាប់ ខ្លាចគេចងអីហើយដើរមួយស៊េរី។

ក៖ អូ៎បាទអ៊ុំចុះអ៊ុំអើពេលដែរយើងអើយើងចាប់យើងនៅរៀនហាសអ៊ុំយើងធ្លាប់មានគោលបំណងថាយើងធំឡើងយើងចង់ធ្វើអីមួយទេអ៊ុំលក្ខណៈធ្វើគ្រូពេទ្យ ធ្វើប៉ូលីស ធ្វើទាហ៊ាន ធ្វើជាអ្នកលក់ដូរអ្នកអីចឹងហាសណាស់ធ្លាប់មានគោលបំណងគិតអត់អ៊ុំ?

ខ៖ ក្នុងចិត្តគិតថាគ្រូហេសកាលនៅក្រមុំគិតថារៀននិងគោលបំណងចង់ធ្វើសិល្បៈ ចង់ធ្វើពេទ្យតែវាមិនគិតបានត្រឹមគិតអត់ចេះ។

ក៖ អូ៎!

ខ៖​ គិតអត់ចេញ។

ក៖ យើងអត់មានសមត្ថភាពអត់មានលុយណេះ?

ខ៖ អត់មានសមត្ថភាពចាស!

ក៖ អូ៎បាទអ៊ុំបាទចុះអើអ៊ុំខ្ញុំមានសំនួរចុងក្រោយមួយបើចង់ផ្ដែផ្ដាំទៅកូនចៅជំនាន់ក្រោយហាស អ៊ុំមានពេទ្យពេចន៍ឬមួយក៏អ៊ុំមានអីដែរចង់ផ្ដែផ្ដាំទៅពួកគាត់អត់អ៊ុំកូនៗជាពិសេសចៅៗរបស់អ៊ុំហាស?

ខ៖ ចាស!

ក៖​ អ៊ុំមានពាក្យពេចន៍អីដែរថាចង់អោយពួកគាត់ខំប្រឹងរៀនដើម្បីមានអនាគត់ល្អអីចឹងហាសណាស់?

ខ៖ ហ្នឹងហើយចឹង..។

ក៖ កុំអោយពិបាកដូចពីមុនអីចឹងហាសណាស់អ៊ុំ?

ខ៖ ប្រាប់ចង់អោយណែនាំកូនចៅទាំងអស់និងទាំងចៅប៉ុន្មាននាក់និងប្រឹងថាកូនចៅអើយប្រឹងរៀនប្រឹងសូត្រដើម្បីអនាគត់ទៅយើងចេះរៀនចេះសូត្រហើយចង់ធ្វើអីក៏កើតដែរ។

ក៖ អូ៎!

ខ៖ អោយតែយើងចេះអក្សរគឺចូលអីក៏បានដែរ។

ក៖ ការងារអីក៏ល្អដែរណេះអ៊ុំណេះ?

ខ៖ ធ្វើការងារអីក៏ល្អមែនដូចសង្គមយាយទេចៅអើយពិបាកណាស់តែរៀនក៏មិនបានរៀនសូត្រក៏មិនបានសូត្រសប្បាយដើរលេងដើរសើចដូចសម័យនេះដែរកាលពីសង្គមយាយចៅបានប្រាប់ចឹងដែរយាយប្រាប់វាចឹងណែនាំវាចឹងដែរ។

ក៖ អូ៎!

ខ៖ សង្គមយាយហាសចៅហាសម៉ោង១១បានបានបាយទឹកចូលពោះធ្វើការងារមែនដើរលេងសើច មែនដើររៀនដូចចៅឯងសម័យពីមុនសង្គមចៅឯងឥឡូវទេស្រួលសប្បាយប្រឹងណាស់ចៅណាស់។ ប្រឹងរៀនប្រឹងសូត្រមានប្រាជ្ញាផ្ដែផ្ដាំវាចឹង។

ក៖ បាទអ៊ុំរួចទៅមានផ្ដែផ្ដាំថាអោយពួកគាត់ជៀសពីអំពើដែរអត់ល្អក្នុងសង្គមដូចជក់គ្រឿងញៀនចក់អីដែរផ្ដែផ្ដាំទៅពួកគាត់អត់?

ខ៖ ផ្ដាំប្រដែរប្រដៅទាំងកូនទាំងចៅប្រដៅទាំងអស់។

ក៖ អូ៎បាទអ៊ុំបាទ!

ខ៖ មិនអាទោះបីអាកូនក៏ដោយទោះបីអាចៅក៏ដោយក៏ផ្ដាំរហូតកូនជៀសអោយផុតពីគ្រឿងញៀននេះ។

ក៖ បាទអ៊ុំ!

ខ៖ កូនឯងជៀសអោយផុតចៅក៏ដោយចៅឯងទៅរៀនទៅសូត្រឃើញមិត្តភក្តិណែនាំនាំទៅនេះនាំទៅណោះដាច់ខាតកុំទៅអោយសោះចៅគេនាំផ្លូវខុស។

ក៖ ត្រូវ!

ខ៖ បើគេនាំចៅឯងផ្លូវត្រូវចៅឯងទៅ។

ក៖ បាទអ៊ុំបាទ!

ខ៖ បើនាំផ្លូវខុសចៅឯងមិនបាច់ទៅទេ។

ក៖ អូ៎!

ខ៖ កូនក៏ដោយកូនឯងរកស៊ីហាសកូនរកស៊ីប្រឹងតែរកស៊ីដឹងតែរកស៊ី។

ក៖ បាទអ៊ុំបាទ!

ខ៖ អត់មានថារកស៊ីបានលុយបានកាក់កូនឯងចូលទៅជក់ម៉ាជក់ទឹកកកជក់អីអត់បានទេណាស់កូនម៉ែចាស់ហើយម៉ែគ្មានលុយគ្មានកាក់ដើម្បីដោះហែងពីគុកពីច្រវ៉ាក់អីទេ។

ក៖ បាទអ៊ុំបាទ!

ខ៖ ណែនាំវាចឹង។

ក៖ អូ៎បាទចុះអ៊ុំមានធ្លាប់ពួកគាត់ថាអើយាយកាលកាលយាយនៅក្មេងឬមួយក៏យាយនៅធ្វើការយាយធ្វើការពិបាកហាសចឹងអត់ចង់អោយកូនចៅពិបាកហាស?

ខ៖ ហ្នឹងហើយ!

ក៖ តែយាយចង់សំរេចគោលបំណងហាសធ្លាប់ផ្ដែផ្ដាំទៅថាចៅសំរេចគោលបំណងយើងដែរយើងអត់បានធ្វើវាចឹងហាសណាស់អ៊ុំធ្លាប់ប្រាប់ពួកគាត់ដែរតើណេះអ៊ុំណេះ?

ខ៖ ប្រាប់ប្រាប់ពិសេសកូនមីគាងហ្នឹងហើយ!

ក៖ បាទអ៊ុំ!

ខ៖ បានប្រាប់វាចៅឯងបើមិនចង់ធ្វើស្រែធ្វើចំការមានតែប្រឹងរៀនប្រឹងសូត្រ។

ក៖ បាទអ៊ុំបាទ!

ខ៖ មានតំរិះវិជ្ជាចៅឯងចូលធ្វើអីក៏បានទាំងអស់។

ក៖ ស្រួលហាសណេះអ៊ុំ?

ខ៖ ចៅឯងចង់នៅក្នុងម្លប់ក៏បាន។

ក៖ បាទអ៊ុំ!

ខ៖ អោយតែចៅឯងប្រឹងប្រឹងរៀន។

ក៖ អូ៎!

ខ៖ ខិតខំយកចិត្តទុកដាក់រៀននិងហើយដែរម៉ែឪចែកតំរិះវិជ្ជាចៅឯងហាសបើចៅឯងចង់នៅម្លប់។

ក៖ បាទអ៊ុំបាទ!

ខ៖ ប្រាប់ណែនាំវាចឹងវាអត់មាត់។

ក៖ អូ៎!

ខ៖ វាថាខ្ញុំប្រឹងយាយខ្ញុំប្រឹងរៀន។

ក៖ ចឹងហោសអ៊ុំហោស?

ខ៖ ហ្នឹងហើយ!

ក៖ បាទអ៊ុំចឹងអ៊ុំមានពាក្យពេចន៍អីដែរចង់ផ្ដែផ្ដាំផ្សេងពីហ្នឹងទៀតហើយឬមួយក៏ចង់ពោលពាក្យអីដែរចង់និយាយផ្សេងដែរចង់ទៅផ្ដាំទៅចៅៗហាសអ៊ុំអ៊ុំមានពាក្យអីដែរចង់និយាយទៀតអត់អ៊ុំ?

ខ៖ គ្មានទេអស់ហើយ!

ក៖ អត់មានទេណេះអ៊ុំណេះ?

ខ៖ អត់។

ក៖​ អូ៎ចឹងអើចុងក្រោយខ្ញុំអរគុណច្រើនដែរបានជជែកលេងជាមួយអ៊ុំដែរទាក់ទងពីប្រវត្តិរបស់អ៊ុំចឹងហាសណាស់?

ខ៖ ចាស!

ក៖ ចឹងខ្ញុំសុំការអនុញ្ញាតិពីអ៊ុំដើម្បីដាក់ការសម្ភាសមួយនិងទៅក្នុងវេបសាយរបស់សាលាដើម្បីទុកអោយចៅៗរបស់អ៊ុំបានស្គាល់បានដឹងពីប្រវត្តិដែរអ៊ុំរៀបរាប់ចឹងហាសជំនាន់ប៉ុលពតលុនណុលអីចឹងហាសទុកអោយចៅៗបានស្គាល់បានដឹងដើម្បីអោយពួកគាត់អាចស្គាល់ប្រវត្តិរបស់យាយគាត់ដែរបានហេសអ៊ុំ?

ខ៖ ចាស!

ក៖ អត់អីទេណេះអ៊ុំណេះ?

ខ៖ អត់អីទេ។

ក៖ អូ៎ចឹងចុងក្រោយខ្ញុំអរគុណច្រើនអ៊ុំណា។